Mar 04,2016
హోండా నుంచి సరికొత్త అమేజ్‌
న్యూఢిల్లీ: జపాన్‌కు చెందిన కార్ల తయారీ సంస్థ హోండా కార్స్‌ సంస్థ దేశీయ మార్కెట్లోకి సరికొత్త అమేజ్‌ కారును ఆవిష్కరించింది. దీని ధర మార్కెట్లో రూ.5.30 లక్షల (ఎక్స్‌ షోరూమ్‌, న్యూఢిల్లీ) నుంచి మొదలు కానుంది. ఈ కొత్త కాంపాక్ట్‌ సెడాన్‌ కారు బుకింగ్‌లు మే నుంచి మొదలు కానున్నాయి. గత రెండు నెలలుగా అమేజ్‌ అమ్మకాలు పడిపోవడంతో సంస్థ మొత్తం విక్రయాలు పడిపోతున్న తరుణంలో కొత్త అమేజ్‌పై హోండా ఆశలు పెట్టుకుంది. ఈ విభాగంలో సీవీటీ టెక్నాలజీతో కూడిన అత్యాధునిక అమేజ్‌ ధర రూ.8.20 లక్షలుగా (ఎక్స్‌ షోరూమ్‌, న్యూఢిల్లీ) కంపెనీ నిర్ణయించింది. కొత్త అమేజ్‌ డిజిల్‌ వేరియంట్‌ ధర రూ.6.42 లక్షల నుంచి రూ.8.20 లక్షలుగా నిర్ణయించారు. కొత్త స్టైల్‌, మెరగైన ఇంటీరియర్‌ అద్భుతమైన ఫీచర్‌తో కూడిన కొత్త అమేజ్‌ వినియోగదారుల మనసు దోచుకుంటుందని హోండా కార్స్‌ అధ్యక్షుడు, సీఈఓ కత్‌సుషి ఇనౌయి ఆశాభావం వ్యక్తం చేశారు. వచ్చే ఏప్రిల్‌ నుంచి అందుబాటులోకి వచ్చే అన్ని వాహనాలు ఎయిర్‌బ్యాగ్‌ సౌలభ్యంతో లభిస్తాయని తెలిపారు.
మీ స్నేహితులకు రికమెండ్ చెయ్యండి